KLASA: 605-34/23-12/11

URBROJ: 359-04/3-23-1

Zagreb, 8. ožujka 2023.

Na temelju članka 11. Zakona o Agenciji za mobilnost i programe Europske unije (Narodne novine 121/17) i članka 21. Statuta Agencije za mobilnost i programe Europske unije, ravnateljica Agencije za mobilnost i programe Europske unije mr. sc. Antonija Gladović donijela je

**ODLUKU**

**o odabiru sudionika za sudjelovanje na Aktivnosti umrežavanja u okviru programa Europske snage solidarnosti *ETS Trainer Skills Workshop – How to support wellbeing in training practices***

**2022-HR-NET-010**

**Članak 1.**

1. Ovom Odlukom odabiru se sudionici za sudjelovanje na treningu u okviru Aktivnosti umrežavanja pod nazivom *ETS Trainer Skills Workshop – How to support wellbeing in training practices* (dalje u tekstu: „Aktivnost“).
2. Aktivnost iz stavka 1. ovog članka održat će se u Briselu, Belgija, u razdoblju 10. – 13.4.2023.

**Članak 2.**

1. Za sudjelovanje u Aktivnosti iz članka 1. ove Odluke odabire se sljedeća sudionica:
* **Sunčana Kusturin, vanjska stručnjakinja Agencije za mobilnost i programe EU**

**Članak 3.**

1. U svrhu sudjelovanja na Aktivnosti, Agencija za mobilnost i programe Europske unije (dalje u tekstu: „Agencija“) financirat će sudionicima prihvatljive troškove prijevoza te, prema potrebi, prihvatljive troškove testiranja na SARS-CoV-2, izdavanja vize i smještaja u skladu s Pravilima za sudjelovanje i prihvatljivost troškova nastalih u okviru Aktivnosti umrežavanja programa Europske snage solidarnosti (Prilog 1).
2. U slučaju da se Aktivnost održava virtualno, Agencija sudioniku neće financirati troškove iz stavka 1. ovog članka.

**Članak 4.**

Ova Odluka stupa na snagu danom donošenja.

RAVNATELJICA

mr. sc. Antonija Gladović

Prilozi:

1. Pravila za sudjelovanje i prihvatljivost troškova nastalih u okviru Aktivnosti umrežavanja programa Europske snage solidarnosti
2. Zahtjev za refundaciju troškova – narativni dio
3. Zahtjev za refundaciju troškova – financijski dio

Dostaviti:

1. Prijaviteljima
2. Odjelu za Europske snage solidarnosti